b'\n_START_ARTICLE_\nFordeling (\xc3\xb8konomi)\n_START_PARAGRAPH_\nFordeling er et sentralt begrep innen faget samfunns\xc3\xb8konomi, og betegner i hvilken grad inntekt og formue er jevnt fordelt mellom innbyggerne i samfunnet. Selve \xc3\xb8konomifaget defineres tidvis som studiet av bruken og fordelingen av knappe goder, hvor fokuset i fordelingen er p\xc3\xa5 ressursenes anvendelse blant borgerne p\xc3\xa5 konsum eller sparing. Dersom inntekter og/eller formue i et land er jevnt (likt) fordelt, menes det at innbyggerne har like muligheter til konsum og sparing. Et m\xc3\xa5l for inntektslikheten (inntektsfordelingen) i samfunnet er Gini-koeffisienten. Andre m\xc3\xa5l kan v\xc3\xa6re hvor mye av de samlede inntekter eller formuer som besittes av samfunnets 10% rikeste, eller hvor mye som besittes av samfunnets 10% fattigste._NEWLINE_Innenfor \xc3\xb8konomisk politikk er fordelingspolitikk et definert m\xc3\xa5l for hele eller deler av det politiske spektrum. Spesielt venstresidens partier har i mange land profilert seg som forkjempere for en s\xc3\xa5kalt aktiv fordelingspolitikk, hvor Staten griper aktivt inn for \xc3\xa5 p\xc3\xa5virke fordelingen av inntekt eller formue. All inntektsskatt som er prosentvis (i motsetning til helt flat koppskatt) \xc3\xb8ker inntektslikheten (styrker fordelingen) mellom skatteyterne, fordi de med h\xc3\xb8yere inntekt betaler mer i skatt nominelt, og dermed f\xc3\xa5r sin inntekt mere redusert gjennom beskatningen enn de med lavere inntekt. Desto mer progressiv beskatning som velges, desto mer p\xc3\xa5virkes fordelingen. _NEWLINE_I middelalderen var koppskatt vanlig, mens kirken tok et fordelings-standpunkt ved \xc3\xa5 innf\xc3\xb8re Tienden - opprinnelig ment som en 10% beskatning som derved skapte fordeling, men tidvis gjennomf\xc3\xb8rt som en mere flat avgift. Ogs\xc3\xa5 i muslimske land har tiende v\xc3\xa6rt vanlig, med en tilsvarende moderat fordelingseffekt. I Storbritannia gjennomf\xc3\xb8rte statsminister Margaret Thatcher en stund koppskatt p\xc3\xa5 visse omr\xc3\xa5der, men dette er uvanlig i moderne tid. Norge har progressiv inntektsskatt med betydelig fordelingsvirkning, og uenigheten mellom de politiske partiene dreier seg i hovedsak om hvor progressiv skatten skal v\xc3\xa6re. Skatten p\xc3\xa5 selskapsoverskudd og kapitalinntekt er ikke progressiv i Norge.'